कहा- आप अपने मंत्रियों के दिमाग का दिवालियापन निकल गया, ठीक करों
सीएम अशोक गहलोत दो दिवसीय दौरे पर बाड़मेर पहुंचे। आदर्श स्टेडियम में हजारों की तादाद में बैठे लोगों को संबोधित किया है। इस दौरान सीएम ने पीएम पर तंज कसते हुए कहा कि पीएम मोदी ईआरसीपी प्रोजेक्ट को राष्ट्रीय परियोजना घोषित नहीं कर रहे है।
सीएम अशोक गहलोत दो दिवसीय दौरे पर बाड़मेर पहुंचे। आदर्श स्टेडियम में हजारों की तादाद में बैठे लोगों को संबोधित किया है। इस दौरान सीएम ने पीएम पर तंज कसते हुए कहा कि पीएम मोदी ईआरसीपी प्रोजेक्ट को राष्ट्रीय परियोजना घोषित नहीं कर रहे है। प्रधानमंत्री बहुत जिद्दी आदमी है। मुझे उम्मीद थी कल अजमेर में 13 जिलों के लिए घोषणा करेंगे। लेकिन नहीं की। पीएम के बयान पर सीएम ने कहा कि कर्जा लेकर सरकारें दुनिया भर की चलती है। यह वित्तीय प्रबंधन होता है। प्रधानमंत्री मोदी का नाम लेकर सभा में कहा कि राजस्थान दिवालिया नहीं होगा आपके मंत्रियों के दिमाग का दिवालियापन निकल गया है उसको ठीक करों। ठीक करके उनको समझाओ कि मंत्री रहना है तो संजीवनी वाला मामला निपटाओ। प्रधानमंत्री को धमकी देकर कहना चाहिए कि मैं मंत्री पद से बर्खास्त कर दूंगा। या फिर मंत्री नैतिकता के आधार पर इस्तीफा दे और कहे मैंने गलती कर दी है।
सीएम अशोक गहलोत ने कहा कि पीएम नरेंद्र मोदी 13 जिलों की ईआरसीपी योजना को राष्ट्रीय परियोजना घोषित करने के लिए मान नहीं रहे है। पिछले चुनाव में प्रधानमंत्री ने वादा किया था। लेकिन अब आप वादे से मुखर क्यूं रहे हो। अजमेर कल पीएम नरेंद्र मोदी आए थे। मुझे उम्मीद थी कि जहां साल 2013 में पीएम मोदी ने वादा किया था वहां पर आए थे। मुझे उम्मीद थी कि घोषणा करेंगे। लेकिन उन्होंने नहीं की तो नहीं की। प्रधानमंत्री बहुत जिद्दी आदमी है। जिद्दी होने के कारण घोषणा नहीं की। हमारे पास साल 2013 का वीडियो है। मोदी ने कल अजमेर में कहा कि राजस्थान में जैसी स्कीमें बनी है वैसी देश में बने तो देश देवालिया हो जाए। प्रधानमंत्री जी मैं आपसे पूछना चाहता हूं कि आप रेवड़िया मध्यप्रदेश, यूपी में बांटते फिर रहे हो। सीएम ने कहा कि हमारी स्कीमें परमानेंट है। मैंने 25 लाख बीमा होगा यह 25 से 30 होंगे 25 से 20 नहीं होगें। हमने राइट टू हेल्थ बिल हमने विधानसभा में पास किए है।
पीएम मोदी से पूछा सवाल- 2014 में सरकार बनी थी उस कर्जा 55 लाख करोड़ था, अब बढ़कर 155 लाख करोड़ हो गया
सीएम अशोक गहलोत ने अपने स्पीच में कहा कि कर्जा लेकर सरकारें दुनिया भर की चलती है। यह वित्तिय प्रबंधन होता है। पीएम मोदी से पूछना चाहता हूं कि 2014 में बीजेपी की सरकार बनी थी। उस समय में भारत सरकार पर 55 लाख करोड़ का कर्जा था आज बढ़कर 155 लाख करोड़ हो गया है। आप कर्जा कैसे ले रहे हो। बिना भारत सरकार की परमिशन के कोई भी राज्य सरकार एक लाख रुपए तक का कर्जा नहीं ले सकती है। वह तभी आपको कर्जा देते है जब आपका वित्तीय प्रबंधन शानदार हो। पैरमीटर शानदार हो कितना रिवन्यू आ रही है। कितना विकास के लिए खर्च कर रहे हो। सभी चीजों को देखने के बाद कर्जा मिलता है।
सीएम अशोक गहलोत ने संजीवनी मामले में जलशक्ति मंत्री गलत नहीं है तो हाईकोर्ट से जमानत क्यूं ली
सीएम ने मंच से संजीवनी मामले पर बोलते हुए कहा कि यहां का संजीवन मामले में सबसे ज्यादा लोग बाड़मेर के दुखी है। संजीवनी में दो-ढाई लाख परिवार बर्बाद हो गए। तीन बार मेरे पास आए है। उन्होंने अपने किस्से सुनाए मैं खुद भावुक हो गया। सीएम ने कहा कि जलशक्ति मंत्री गजेंद्रसिंह शेखावत पर हमला बोलते हुए कहा कि पानी का मंत्रालय दिया है और यह मंत्री इतने बड़े गबन में नाम आ गया और इसके साथी जेल में बैठे है। मंत्री को डर सता रहा है कि मुझे कहीं जेल नहीं हो जाए। इस डर से हाईकोर्ट में जाकर जमानत ली है। अगर केंद्रीय मंत्री आप ईमानदार हो तो हाईकोर्ट जाकर जमानत लेने की जरूरत लेने की जरूरत क्या पड़ी। मेरे ऊपर दिल्ली में मानहानि का केस कर दिया। मैंने मानहानि क्या कर दी मैं ढाई लाख लोगों की आवाज बनकर बोल रहा हूं। गरीबों का पैसा वापस दिलाओ इसमें मैं क्या गलत कर रहा हूं। इनके इथोपियो और आस्ट्रलिया पता नहीं कहां-कहां पर फॉर्म हाउस है। मंत्री खुलकर क्यूं नहीं बोल रहे है। राजस्थान भर के लोग डूबे हुए है। बाड़मेर ओर जोधपुर के लोग ज्यादा है। जलशक्ति मंत्री के गुरु भगवानसिंह रोहलसाहबसर को फोन करके भी कहा आपका जो चेला है यह लोगों के पैसे डूबा रहा है इनके रुपए वापस दिलाओ।